open-index/open-wikipedia-markdown huggingface dataset:
קונסטנטינוב לודזקי

**קונסטנטינוב לודזקי** (בפולנית: **Konstantynów Łódzki**) היא עיר קטנה במחוז פביאניצה שבפרובינציית לודז' בפולין, ממערב ללודז', בה התקיימה עד השואה קהילה יהודית גדולה.

ראשיתה של קונסטנטינוב בשנות ה-20 של המאה ה-19. היישוב, שנועד להוות מרכז לתעשיית הטקסטיל, זכה בשנת 1924 במעמד עירוני.

## יהודי קונסטנטינוב לודזקי
יהודים ישבו בעיר מראשיתה, ובשנת 1825 כבר התקיימו בה בית כנסת, בית מדרש ובית עלמין. עם זאת, בין השנים 1830 ו-1862 הוטלו מגבלות מגורים על ישיבת יהודים נוספים בעיר. לאחר ביטול מגבלות אלה, התיישבו בעיר יהודים רבים, שהתפרנסו מתעשיית הטקסטיל המקומית. משנת 1890 ניהל רב הקהילה, מנחם דוד גרינבוים, חצר אדמו"רים בעיר.

לפני מלחמת העולם הראשונה הייתה בעיר ישיבה שמנתה כ-80 תלמידים, בראשות רב העיר רבי יעקב אהרן לוי.

בין מלחמות העולם נמנו בעיר כ-1,300 יהודים, כרבע מתושביה, והתקיימו בה פעילות ציונית ענפה ופעילות של אגודת ישראל, שניהלה ביישוב בית ספר מרשת בנות יעקב. בשנות השלושים של המאה ה-20 סבלו יהודי העיר ממעשי בריונות תכופים כלפיהם מצד חברי ההיטלריוגנד שפעלו ביישוב. בשנת 1932 רגמו באבניפ תהלוכה של הכנסת ספר תורה לשטיבל של חסידי סוכטשוב בעיר. בשנת 1935 ניפצו הבריונים שמשות בבתי היהודים בעיר.

### בשואה
עם פרוץ מלחמת העולם השנייה נמלטו מהעיר יהודים רבים, בעיקר ללודז', בין היתר, עקב איומים כלפיהם מצד האוכלוסייה המקומית. לאחר כיבוש העיר בידי הגרמנים, החלו אלו בחטיפת יהודיה לעבודות כפייה, תוך ביצוע מעשי התעללות ורצח בהם ושוד רכושם. בד בבד, הוטלו על יהודי העיר גזירות שונות, ובהן הגבלות תנועה וחובת גזיזת זקנים. לאחר ראש השנה ת"ש חיללו הגרמנים את בית הכנסת שבעיר, ואילצו יהודים לשרוף בעצמם את ספרי התורה שבו.

ב-22 בדצמבר 1939 הוציאו הגרמנים פקודת גירוש ליהודי העיר, ואלו הובלו בידי השוטרים הגרמנים לגלובנו, ממנה עברו חלקם ללודז' ולוורשה. ביישובים אליהם הגיעו היה גורל יהודי העיר כגורל יתר היהודים בהם.

## קישורים חיצוניים

* 
* קונסטאנטינוב באתר מרכז מורשת יהדות פולין
* 
* 

## הערות שוליים

קטגוריה:לודז' (פרובינציה): ערים
קטגוריה:קהילות יהודיות בפולין
קטגוריה:שואת יהודי פולין: קהילות
אח"י רהב (צוללת מסדרת דולפין AIP)

**אח"י רהב** היא צוללת משולבת הנעת חשמל-דיזל מהסדרה דולפין AIP של חיל הים הישראלי, היא והצוללות הנוספות מהסדרות דולפין ודולפין AIP, נבנו במספנות HDW שבגרמניה. אח"י רהב התחילה את שירותה בשנת 2016.

## פעילות
הצוללת נחשבת לאחת מהמתקדמות בעולם, והיא כלי המלחמה היקר ביותר של צה"ל, כשעלותה הכוללת היא 400 מיליון יורו (1.6 מיליארד שקל). מערכות הסונאר וההגנה של הצוללת מתקדמות ומשופרות ביחס לקודמותיה. הצוללות מסדרת דולפין AIP יכולות לשאת טילי שיוט בעלי טווח של אלפי קילומטרים, וניתן לציידן בראשי קרב גרעיניים.

אחד השיפורים המרכזיים בצוללת הוא אלמנט טכנולוגי מתקדם שהוצב במרכז הצוללת, הנקרא: Air Independent Propulsion (ר"ת: AIP), שהוא מערכות הנעה לצוללות ללא תלות באוויר חיצון. מערכת זו מבוססת בין היתר על טכנולוגיית תאי דלק, המאפשרת למנוע המשולב דיזל-חשמל להשתמש בחמצן ללא צורך בצריכתו ממקור שמחוץ למים. שדרוג זה הצריך את הארכתה של הצוללת בכעשרה מטרים ומטרתו לאפשר שהייה ממושכת יותר בלב ים. השלמת הרצתן של המערכות והטכנולוגיות החדשות בצוללת זו, יאפשרו במידה מסוימת את התקנתן של חלק מהן גם בצוללות הוותיקות המשמשות כעת את החיל.

הצוללת משתמשת במעגן דרור – מעגן הפולינום בבסיס חיפה שנבנה במיוחד לצורך קליטת צוללת מסוג זה. עלותה מוערכת בכ-600 מיליון אירו, כאשר שליש ממחירה ממומן בידי ממשלת גרמניה. חלק ניכר מהמערכות שמותקנות בצוללות מפותחות ומיוצרות בישראל. בעקבות ההצטיידות בצוללות מקיימת גרמניה רכש גומלין בחברות אזרחיות וביטחוניות בישראל.

השם אח"י "רהב" נבחר על ידי ראש הממשלה דוד בן-גוריון עבור אחת הצוללות הראשונות בחיל, אח"י רהב (צ-73), והוא שימש גם את הצוללת אח"י רהב מסדרת גל. השם "רהב" מוזכר בספר ישעיהו: 

ב-12 בינואר 2016 התקבלה אח"י רהב בטקס ממלכתי בבסיס חיל הים בחיפה, לאחר הפלגה רצופה (רובה מתחת לפני הים) ממפעל היצרנית HDW בעיר קיל בגרמניה.

## מפקדי הצוללת

## קישורים חיצוניים

* מתן מלמד, המשפחה מתרחבת: אח"י רהב במים, "בין גלים", ספטמבר 2013, עמ' 18
* 
* 
* 
* 
* 
* ספיר משולם וברית אלמוג, '''דמותו של מפקד – אח"י רהב 1959 2016''', "בין גלים", מאי 2016, עמ'	56–57
* 
* ברית אלמוג, '''מבצעיות נטו''' – הונף נס השירות הפעיל על אח"י רהב, "בין גלים", אוקטובר 2016, עמ' 17

## הערות שוליים

רהב
משה צוריך

**משה צוריך (צור)** (נולד ב-29 ביוני 1943) הוא קצין צה"ל במיל' בדרגת אלוף-משנה, מעוטר צל"ש הרמטכ"ל. שירת בתפקידים בכירים באגף המודיעין.

## ביוגרפיה
צוריך התגייס לצה"ל ב-1962 ושירת בחיל המודיעין. הוא שימש ראש זירת סוריה במודיעין פיקוד הצפון. במלחמת יום הכיפורים שימש קצין המודיעין של חטיבה 188 שהגנה על דרום ומרכז רמת הגולן. בקרב על נפח נלחם עם כוחות החטיבה ותוך כדי שחיקתה סייע בארגון צוותים חדשים על טנקים כשירים. לאחר השמדת החטיבה הצטרף ליחידה אחרת ונלחם בקרבות הבלימה וההבקעה ברמת הגולן. לאחר המלחמה נטל חלק בהקמה מחדש של חטיבה 188 ושיקומה. על פועלו במלחמה עוטר בצל"ש הרמטכ"ל. בהמשך שירותו הצבאי שימש ראש ענף מחקר בחטיבת המחקר, במלחמת לבנון הראשונה שימש קצין המודיעין של פיקוד הצפון, לאחר מכן שירת כסגן ראש חטיבת המחקר ונספח לענייני מודיעין בארצות הברית. ב-1988 השתחרר משירות הקבע.

לאחר שחרורו עסק בייעוץ ביטחוני. ב-1993 מונה למנכ"ל הלשכה לייזום וקידום עסקי בעיריית חיפה וב-1999 מונה למנכ"ל העמותה לתיירות ונופש חיפה. כמו כן משמש עוזר נשיא לשכת המסחר והתעשייה חיפה והצפון.

נשוי לנועה, אב לשלושה וסבא לשישה.

## קישורים חיצוניים
*  באתר הגבורה
* עדות רס"ן משה צוריך - קמ"ן חטיבה 188, באתר המרכז למלחמת יום הכיפורים

קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:חיילי חיל המודיעין במלחמת יום הכיפורים
קטגוריה:חיילי חיל המודיעין במלחמת ששת הימים
קטגוריה:חיילי חיל המודיעין במלחמת לבנון הראשונה
קטגוריה:מעוטרי צל"ש הרמטכ"ל במלחמת יום הכיפורים
קטגוריה:נספחי אגף המודיעין בארצות הברית
קטגוריה:קציני מודיעין של פיקוד הצפון
קטגוריה:ישראלים שנולדו ב-1943
אליפות אירופה בכדורגל עד גיל 21 - 2000

**[[אליפות אירופה בכדורגל עד גיל 21]] 2000** היא המהדורה ה-12 של אליפות אירופה לנבחרות צעירות שמארגנת אופ"א. הטורניר נערך בסלובקיה בין ה-27 במאי ל-4 ביוני 2000.

מבין הנבחרות המשתתפות העפילו סלובקיה, קרואטיה וטורקיה לטורניר הגמר לראשונה בתולדותיהם. לראשונה בתולדות האליפות, חולקו שמונה המעפילות לשני בתים של ארבע נבחרות בכל בית. הראשונה בכל בית העפילה לגמר הטורניר, בעוד הסגניות נפגשו ביניהן במשחק על המקום השלישי. 

נבחרת איטליה זכתה בטורניר בפעם הרביעית בתולדותיה, לאחר שגברה במשחק הגמר בתוצאה 2-1 על צ'כיה. אנדראה פירלו, שכבש את שני שעריה של איטליה בגמר הטורניר, זכה בתוארי השחקן המצטיין ומלך השערים, עם שלושה שערים סך הכול במהלך הטורניר.

## מוקדמות
שלב המוקדמות החל בשנת 1998, כש-47 הנבחרות הצעירות שהשתתפו בטורניר חולקו לתשעה בתים בני חמש או שש נבחרות כל אחד. תשע הנבחרות שסיימו כראשי בתים, בנוסף לשבע הסגניות הטובות ביותר, העפילו לשלב פלייאוף בשיטת בית חוץ, ושמונה הנבחרות שניצחו בסיכום שני המפגשים העפילו לטורניר הגמר. סלובקיה, שסיימה בראש בית ז' והדיחה בשלב הפלייאוף את רוסיה, נבחרה לאחר מכן להיות הנבחרת המארחת של טורניר הגמר.

נבחרת ישראל סיימה את שלב הבתים במקום השלישי מתוך חמש נבחרות בבית ו'. היא סיימה את השלב עם 8 נקודות, מתחת לראש הבית ספרד וסגניתה הולנד. שתי הנבחרות שהעפילו על חשבון ישראל הצליחו לעבור גם את שלב הפלייאוף, וספרד אף סיימה את הטורניר במקום השלישי.

## אצטדיונים
ארבעה אצטדיונים משלוש ערים שונות נבחרו לארח את משחקי הטורניר. הגדול שבהם, אצטדיון טהלנה פול, נבחר לארח את משחק הגמר של הטורניר. האצטדיונים המארחים:

## שלב הבתים
### בית א'

----

----

----

----

----

### בית ב'

----

----

----

----

----

## שלבי הנוק-אאוט
### המשחק על המקום השלישי

### הגמר

## פרסים
### שחקן הזהב
בתואר **שחקן הזהב**, הניתן לשחקן המצטיין בטורניר, זכה **[[אנדראה פירלו]]**, קשרה של הנבחרת הזוכה, איטליה.

### מלך השערים
**3 שערים**
*  אנדראה פירלו

**2 שערים**
*  איגור טודור
*  לוקאש דושק
*  דויד יארולים
*  רוברטו בארוניו
*  פטר באבניץ'

## קישורים חיצוניים
* דף הטורניר באתר הרשמי של אופ"א

2000
קטגוריה:תחרויות כדורגל ב-2000
קטגוריה:2000 באירופה
צחי שגב

**צחי שגב** הוא קצין צה"ל במילואים בדרגת אלוף-משנה, בתפקידו האחרון שירת כראש מחלקת אמצעי לחימה בזרוע היבשה.

## ביוגרפיה
שגב הוא בן קיבוץ שובל. הוא עשה את שירותו הצבאי בחיל השריון. פיקד על גדוד 52 בחטיבה 401. במלחמת לבנון השנייה נקרא לשוב ולפקד על הגדוד בעקבות פציעתו של המג"ד גיא קבילי ולחם בקרב בסלוקי. בשנים 2009 עד 2011 פיקד על חטיבה 14, חטיבת שריון במילואים, כמו כן מילא תפקידים במחלקת אמל"ח ובמחלקת ארגון באגף התכנון. הוא שימש ראש מטה עוצבת סיני ומפקד המרכז לאימונים באש במרכז לאימוני יבשה. ב-2013 מונה ראש מחלקת אמצעי לחימה בזרוע היבשה. ב-2016 פרש משירות הקבע.

כיום הוא משרת בתפקיד בכיר במפקדת פיקוד הדרום,

שגב הוא מהנדס מכונות בעל תואר שני בהיסטוריה צבאית מהאוניברסיטה העברית בירושלים.

קטגוריה:מפקדי חטיבה 14
קטגוריה:שובל: אישים
קטגוריה:מפקדי גדודים בחטיבה 401
קטגוריה:מפקדי המרכז לאימונים באש
קטגוריה:אלופי-משנה בצה"ל
קטגוריה:מפקדי גדודים במלחמת לבנון השנייה
קטגוריה:ישראלים שנולדו במאה ה-20
פסק דין ואן גורקום נגד סמית

**פסק דין סמית נגד ואן גורקום**, הוא פסק דין בתחום דיני תאגידים שניתן על ידי בית המשפט העליון בדלאוור שבארצות הברית בשנת 1985. לפסק הדין נודעה חשיבות מהדיון שנערך בו על  ואחריותם המשפטית של הדירקטורים בחברה. בפסק דין זה, הטיל בית המשפט אחריות על הדירקטורים בחברה, זאת אף שפעלו בתום לב, והחלטתם לא הובילה לתוצאות, שהשפיעו על החברה בצורה רעה באופן קיצוני.

## עובדות המקרה
ג'רום ואן גורקום (Jerome W. Van Gorkom) היה המנכ"ל ויו"ר הדירקטוריון של חברת טרנס-יוניון. חברת טרנס-יוניון היא חברה ציבורית גדולה. לאחר 10 שנים שבהן ואן גורקום ניהל את החברה, הוא הביא לידי תשומת לב הדירקטוריון וההנהלה כי החברה זכאית להטבת מס שאותה הם צריכים לנצל בטווח הזמן הקרוב. לאחר בחינת הנושא, המסקנה שהתקבלה הייתה כי הדרך הטובה ביותר לנצל את הטבת המס זה באמצעות מיזוג עם חברה אחרת. במהלך המחשבות על המיזוג, ההנהלה עסקה בלחשב את מחיר המנייה שלה, והגיעה למסקנה שהמחיר למניה הוא 50 דולר אך זאת ללא בדיקה מקיפה.

ואן גורקום פנה לאדם שהכיר בשם ג'יי פריצקר (Jay Pritzker) וביקש ממנו למצוא קונה למניות במחיר של כ-55 דולר למניה. פריצקר מצא קונה במחיר המבוקש, אך העסקה הצריכה אישור מהיר כי הצד השני סירב להמתין. ואן גורקום כינס את ההנהלה הבכירה ואת הדירקטוריון בשתי ישיבות נפרדות. בישיבת ההנהלה הועלו הסתייגויות. אך, בישיבת הדירקטוריון, שלא ידע על טענות ההנהלה, הוחלט כי המחיר שהוצע סביר והוא מאשר את העסקה. לאחר מכן, התכנסה האספה הכללית שאישרה אף היא את העסקה. לאחר שעסקת המיזוג אושרה, אלדן סמית' (Alden Smith), אחד מבעלי המניות, טען כי הוא לא מרוצה מתנאי המיזוג.

## טענות התביעה
סמית' טען כי כאשר הדירקטוריון אישר את עסקת המיזוג הוא הפר את חובת הזהירות ובשל כך סמית' דורש פיצוי כספי על כך שמחיר המניה היה יכול להיות גבוה יותר. נוסף, הוא טוען כי הדירקטורים צריכים להיות אחראים אישית לתשלום ההפסדים שנוצרו בשל כך שלא הקדישו משנה רצינות לאישור עסקת המיזוג.

## החלטת בית המשפט
בית המשפט החליט כי כאשר ישנה טענה של הפרת חובת הזהירות, דרך בחינת העניין תתבצע לפני בחינת תהליך קבלת ההחלטות ולא על פי תוכן ההחלטות.
ישנו כלל שיקול הדעת העסקי (Business judgment rule). כלל זה קובע כי בתי המשפט יוצאים מנקודת הנחה כי הדירקטוריון פעל בשיקול דעת לגיטימי. כאשר התובע טוען כי החלטת הדירקטוריון הייתה שגויה, נטל ההוכחה עליו.

בית המשפט קבע כי תהליך קבלת ההחלטות היה שגוי מכמה סיבות:
* הדירקטוריון לא ידע מה מטרת הפגישה לפני הגעתו.
* ישיבה שעוסקת בנושא כה רציני לא יכולה להיות ישיבה כה קצרה וללא שחברי הדירקטוריון מקבלים סקירה מקצועית וכלכלית של המיזוג.
* חברי הדירקטוריון היו צריכים לנקוט עמדה בנוגע למיזוג תוך זמן קצר מאוד. בית המשפט לא הסכים עם כללי המשחק האלה וקבע כי הדירקטורים היו צריכים לקיים בדיקות מעמיקות יותר.
* בהסכם בין פריצקר לוואן גורקום היה תנאי הקובע כי חברת טרנס-יוניון יכולה להתמזג רק עם החברה הספציפית שאותה פריצקר הציע. בית המשפט התנגד לסעיף זה.

## קישורים חיצוניים
* 

קטגוריה:משפטים ופסקי דין בארצות הברית
עקרון המשלימות

**עקרון המשלימות** (Complementarity) הוא כלל הקבוע באמנת רומא, ומגדיר את סמכותו של בית הדין הפלילי הבין-לאומי בהאג (ICC). כלל זה מסדיר את היחסים בין קיום הליכים בבית הדין הפלילי הבין-לאומי לבין קיומם בבתי המשפט המדינתיים. הכלל קובע כי ההליך יתנהל בבית הדין הפלילי הבין-לאומי כאשר המדינה המעורבת אינה מסוגלת או אינה רוצה לנהל הליך כראוי.

מאז משפטי נירנברג מתקדמת הקהילה הבין-לאומית אל עבר כינונה של אחריות פלילית בין-לאומית בגין פשעי מלחמה חמורים ופשעים נגד האנושות. במהלך המאה העשרים נחתמו אמנות רב-צדדיות שהובילו להתפתחות המשפט הפלילי הבינלאומי, בהן: אמנה בדבר מניעתו וענישתו של הפשע השמדת עם, האמנה נגד עינויים ונגד יחס ועונשים אכזריים, בלתי אנושיים או משפילים וכו'. לצד אמנות אלה הוקמו מספר טריבונלים משפטיים על ידי מועצת הביטחון במטרה לאכוף נורמות אלה (כגון בתי הדין הפליליים הבינלאומיים לפשעים שבוצעו ביוגוסלביה לשעבר וברואנדה). טריבונלים דומים הוקמו עקב שיתוף פעולה בין האו"ם ובין ממשלות מקומיות, כגון הטריבונל המיוחד שהוקם בסיירה לאון, בטימור המזרחית ובקמבודיה. 

בנוסף לאלו הוקם בית הדין הפלילי הבין-לאומי, שבשונה מבתי הדין המיוחדים שהוקמו לצורך טיפול בפשעים ספציפיים, משמש טריבונל קבוע, שבו ניתן יהיה להעמיד לדין את אלה האחראים לפשעים החמורים ביותר בעיני האנושות. בעקבות הקמתו עלה צורך להסדיר את סמכותו ביחס לסמכותם של בתי המשפט המדינתיים בסעיף 17 לאמנת רומא, נקבע מנגנון שכיום פועלים על פיו והוא מנגנון המשלימות (Complementarity). על פי עיקרון זה פועל בית הדין הפלילי הבין-לאומי כמנגנון משלים בלבד למערכת המשפט המדינתית. אם מדינת האזרחות של הנאשם ממצה עמו את הדין וההליך נעשה בתום לב, נשללת סמכות השיפוט של בית הדין הפלילי הבין-לאומי. "מיצוי הדין" מתייחס למצב בו הנאשם מועמד לדין או נחקר על ידי המדינה, בגין עבירות שמהותן זהה למהות הפשעים לפי אמנת רומא.

מיצוי הדין עשוי לכלול מחד הגשת כתב אישום נגד הנאשם והעמדתו לדין, ומאידך חקירה שבסופה יוחלט שלא להעמידו לדין. במצב הדברים האחרון, כל עוד המדינה חקרה בכנות את נסיבות האירוע, וכל עוד החלטתה שלא להעמיד את הנאשם לדין אינה תוצאה של חוסר יכולתה או חוסר רצונה להעמידו לדין, אז נשללת סמכות השיפוט של בית הדין הפלילי הבין-לאומי. כך, עקרון המשלימות משמש כהגנה מפני תביעה פלילית בבית הדין הפלילי הבין-לאומי.

## לקריאה נוספת
* ארנה בן נפתלי ויובל שני, **המשפט הבינלאומי בין מלחמה לשלום**, הוצאת רמות-אוניברסיטת תל אביב, 2006

## קישורים חיצוניים
* אמנת רומא

קטגוריה:בית הדין הפלילי הבין-לאומי
קומארובקה פודלאסקה

**קומארובקה פודלאסקה** (בפולנית: **Komarówka Podlaska**) הוא כפר במחוז רדזין פודלסקי שבפרובינציית לובלין בפולין, בו התקיימה עד השואה קהילה יהודית.

## תולדות היישוב
היישוב נוסד בשנת 1672 כיישוב בבעלות פרטית, בו התקיימו ירידים. בחלוקת פולין השלישית, בשנת 1795, נכלל היישוב בתחום אוסטריה, ובשנת 1815 נכלל בתחום פולין הקונגרסאית. בתקופת הרפובליקה הפולנית השנייה היה הכפרי במעמד עירוני.

## יהודי קומארובקה פודלאסקה
בשנת 1921 נמנו ביישוב 412 יהודים, קרוב למחצית מתושביו, והתקיימו בו בית מדרש ובית עלמין. בפרוץ מלחמת העולם השנייה הופצץ היישוב קשות בידי הגרמנים, ונכבש על ידם כעבור מספר ימים. בימים הראשונים לכיבוש החלו הגרמנים בביצוע מעשי התעללות ושוד בקרב יהודי הכפר, בסיוע תושביו הפולנים, תוך חטיפת היהודים לעבודות כפייה מפרכות.

בשנת 1941 הובאו לכפר מגורשים יהודים מיישובי הסביבה, ויהודי הכפר התגייסו לעזרתם, הגם שרבים מהם מתו ממגפות וממחלות, הואיל והגרמנים אסרו על הרופאים היהודים בכפר לטפל בחולים.

בקיץ 1942 גורשו כל יהודי היישוב לגטו מיינדזיז'ץ פודלאסקי, תוך רצח חלקם בדרך בידי שוטרים גרמנים ופולנים. כעבור כחודש וחצי שולחו יהודי היישוב מהגטו למחנה ההשמדה טרבלינקה.

כמה עשרות בודדות של יהודים בעלי מלאכה שעוד הושארו בקומארובקה פודלאסקי רוכזו בבית מוקף גדר תיל, והועסקו בעבודות כפייה, במהלכן הוכו והשופלו. ב-20 בנובמבר 1942 גורשו גם הם לגטו מיינדזיז'ץ פודלאסקי, ומשם שולחו למיידנק עם חיסול הגטו, באפריל 1943.

## קישורים חיצוניים

* קומרובקה באתר מרכז מורשת יהדות פולין
* 
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
פונקציות ברילואן ולנז'וון

**פונקציות ברילואן ולנז'וון** הן זוג פונקציות מיוחדות  המשמשות לחקר חומר פאראמגנטי אידיאלי במכניקה סטטיסטית.

## פונקציית ברילואן
פונקציית ברילואן (על שמו של לאון ברילואן) היא פונקציה מיוחדת המוגדרת על ידי המשוואה הבאה:

:::B_J(x) = \frac{2J + 1}{2J} \coth \left ( \frac{2J + 1}{2J} x \right )
 - \frac{1}{2J} \coth \left ( \frac{1}{2J} x \right )


הפונקציה מיושמת בדרך כלל (ראה להלן) בהקשר שבו **x** הוא משתנה ממשי ו-**J** הוא מספר חיובי שלם או חצי-שלם. במקרה זה, הפונקציה משתנה מ-1 עד 1, מתקרבת ל-1 כאשר x \to +\infty ול-1- כאשר x \to -\infty.

הפונקציה ידועה בעיקר בשל השימוש שנעשה בה לצורך חישוב המגנוט של פאראמגנט אידיאלי. ליתר פירוט, היא מתארת את התלות של המגנטיזציה **M** בשדה המגנטי **B** ובתנע הזוויתי הקוונטי הכולל **J** של המומנטים המגנטיים המיקרוסקופיים של החומר. המגנטיזציה ניתנת על ידי:

:M = N g \mu_B J \cdot B_J(x)
:
כאשר:
* N  הוא מספר האטומים ליחידת נפח.
* g הוא פקטור g.
* \mu_B  הוא מגנטון בוהר.
* x הוא היחס בין אנרגיית זימן של המומנט המגנטי בשדה החיצוני לבין האנרגיה התרמית k_B T:

:x = \frac{g \mu_B J B}{k_B T}

*k_B הוא קבוע בולצמן ו-T היא הטמפרטורה.
במערכת היחידות SI, השדה המגנטי Bנמדד ביחידות טסלה ו-B=\mu_0 H כאשר H הוא השדה המגנטי בריק הנמדד ביחידות A/m ו-\mu_0 הוא קבוע הפרמאביליות בריק.

## פונקציית לנז'ווין
בגבול הקלאסי, כל המומנטים המגנטיים מיושרים בכיוון השדה המגנטי, והתנע הזוויתי J \to +\infty. אזי, ניתן לפשט את פונקציית ברילואן לפונקציית לנז'וון, (על שמו של פול לנז'וון):

::L(x) = \coth(x) - \frac{1}{x}


עבור ערכים קטנים של **x**, ניתן לקבל קירוב לפונקציית לנז'וון על ידי חיתוך טור טיילור:

 L(x) = \tfrac{1}{3} x - \tfrac{1}{45} x^3 + \tfrac{2}{945} x^5 - \tfrac{1}{4725} x^7 + \dots


חלופה טובה יותרכאש לקירוב עבור פונקציית לנז'וון ניתן לקבל מהצגת \tanh(x) כשבר משולב על פי למברט:

L(x) = \frac{x}{3+\tfrac{x^2}{5+\tfrac{x^2}{7+\tfrac{x^2}{9+\ldots}}}}


פונקציית לנז'וון ההפוכה  L^{-1}(x)
, מוגדרת במרווח הפתוח (1, 1-).עבור ערכים קטנים של **x**, ניתן לקבל קירוב לפונקציית לנז'וון ההפוכה על ידי חיתוך טור טיילור:

 L^{-1}(x) = 3 x + \tfrac{9}{5} x^3 + \tfrac{297}{175} x^5 + \tfrac{1539}{875} x^7 + \dots



## גבול טמפרטורה גבוהה
כאשר  x \ll 1
, כלומר, כאשר  \mu_B B / k_B T
 קטן מאוד - בגבול טמפרטורה  T
 גבוהה, ערך המגנטיזציה ניתן לקירוב על ידי חוק קירי:

:M = C \cdot \frac{B}{T}

כאשר, C = \frac{N g^2 J(J+1) \mu_B^2}{3k_B} הוא קבוע ומגנטון בוהר האפקטיבי הוא g\sqrt{J(J+1)}\mu_B.

## גבול שדה רחוק
כאשר x \to +\infty פונקציית ברילואן שואפת ל-1. אזי, המגנטיזציה מגיעה לרוויה כאשר כל המומנטים המגנטיים מיושרים בכיוון השדה המגנטי:

:M = N g \mu_B J

## קישורים חיצוניים

## הערות שוליים

קטגוריה:פיזיקה סטטיסטית
קטגוריה:מגנטיות
גביע המדינה בכדורגל 1951/1952

**גביע המדינה 1951/1952** הייתה התחרות ה-18 מאז היווסדה והשנייה לאחר קום מדינת ישראל. המשחקים החלו ב-24 בנובמבר 1951 והסתיימו ב-7 ביוני 1952. בתחרות השתתפו 55 קבוצות. מכבי פתח תקווה הייתה הזוכה בתחרות הגביע הרשמית הראשונה של ההתאחדות לכדורגל לאחר הקמת מדינת ישראל (התחרות הראשונה שהגיעה לסיומה), לאחר שניצחה את מכבי תל אביב בגמר הגביע 0:1. היה זה התואר השני של מכבי פתח תקווה, והתואר הראשון שלה אחרי הקמת מדינת ישראל.

## התוצאות
### השלבים המוקדמים
בשלב הראשון השתתפו 14 מ-15 קבוצות של ליגה ג', שאז הייתה הליגה השלישית. המשחקים נערכו ב-24 בנובמבר 1951.

בשלב השני ל-8 קבוצות ליגה ג' הצטרפו 28 קבוצות של ליגה ב' שאז הייתה הליגה השנייה בחשיבותה. המשחקים נערכו ב-8 בדצמבר 1951 ומשחקי ההכרעה נערכו ב-5 בינואר 1952.

בסיבוב השלישי ל-18 קבוצות שנותרו הצטרפו 12 קבוצות של ליגה א' שאז הייתה הליגה העליונה. רוב המשחקים נערכו ב-26 בינואר 1952 ומשחקים בהשתתפות מכבי תל אביב,הפועל תל אביב ומכבי אבשלום פתח תקווה נערכו ב-16 בפברואר 1952 מכיוון שכדורגלנים של קבוצות אלו השתתפו במשחקים בקפריסין במסגרת קבוצת צה"ל.

### שלבי הגמר
משחקי שמינית הגמר נערכו ב-23 בפברואר. המשחק בין הפועל חיפה לבין הפועל תל אביב דרש משחקי הכרעה שנערכו ב-1 במרץ וב-8 במרץ 1952. במשחק ההכרעה השני, כאשר הפועל תל אביב הובילה 2:0 שחקן הפועל תל אביב הורחק, במגרש החלה תיגרה ושחקני הפועל חיפה עזבו את השדה. ההתאחדות פסקה שהמשך המשחק (23 דקות) יערך בשדה נייטרלי. הפועל חיפה ערערה על ההחלטה, הערעור נדחה והיא פרשה מהתחרות. ההתמודדות הסתיימה בניצחון טכני של הפועל תל אביב.

משחקי חצי הגמר נערכו ב-8 במרץ ומשחק של הפועל תל אביב נערך ב-12 באפריל.

הערות:
* הקבוצה שאירחה את המשחק במגרשה הביתי צוינה כראשונה בכל זוג.
*  מסמן קבוצות ששיחקו בליגות המשנה.

## משחק הגמר

## קישורים חיצוניים
* תיאור המשחק בין הפועל תל אביב לבין הפועל חיפה

קטגוריה:1951 בישראל: כדורגל
קטגוריה:1952 בישראל: ספורט
קטגוריה:תחרויות כדורגל ב-1951
קטגוריה:תחרויות כדורגל ב-1952
קטגוריה:עונות בגביע המדינה בכדורגל
סאלי (סיפור)

**סאלי** (באנגלית: **Sally**) הוא סיפור מדע בדיוני קצר שנכתב בידי אייזיק אסימוב בשנת 1953. הסיפור תורגם לעברית ב-1980 בקובץ 'אין איש פה, פרט...' ושוב ב-2011 בקובץ 'כתבי אייזיק אסימוב חלק 3'.

## עלילה
הסיפור מתאר עתיד בו כל המכוניות הן בעלות מוח פוזיטרוני, ולכן לא דורשות נהג אנושי. המכוניות מתקשרות בעזרת טריקת דלתות, צפירות וחריקות מנוע.

הסיפור מתרחש בשנת 2057. אדם בשם ג'ייק מנהל חווה למכוניות ישנות. לכל אחת מהמכוניות שם ואישיות, אם כי רק שלוש מהן מזוהות בסיפור: סאלי, מכונית ספורט ישנה; ג'וזפה, אלפא רומיאו מיושן ומתיו, המכונית הישנה של ג'ייק.

ריימונד גלהורן, איש עסקים חסר מצפון, מנסה לגנוב מכוניות כדי למחזר את המוחות שלהן. הוא מכריח את ג'ייק באיומי אקדח לעלות לאוטובוס שחווט בצורה גרועה כדי שיוכלו לשלוט עליו ובורח מהחווה עם ג'ייק כבן ערובה. ג'ייק כועס על האופן בו גלהורן מתייחס למכוניות, ומתאר את האוטובוס כסובל מהמקבילה הפוזיטרונית למיגרנה. המכוניות בחווה מנסות להציל את ג'ייק ורודפות אחרי האוטובוס, מתקשרות עמו עד שהוא פותח את הדלתות, משליך את ג'ייק החוצה ובורח. סאלי מחזירה את ג'ייק לחווה. גלהורן נמצא מת למחרת בבוקר, לאחר שנדרס בידי האוטובוס שהתעלל בו לפני שרצח אותו.

הסיפור נגמר כאשר ג'ייק מאבד את אמונו במכוניות, בעודו חושב שהמכוניות עלולות להחליט שהן משועבדות בידי גזע האדם ולנקום.

קטגוריה:יצירות משנת 1953
קטגוריה:סיפורי הרובוטים של אסימוב
סטודיו מיר

**סטודיו מיר** (בקוריאנית: **스튜디오 미르**) הוא סטודיו דרום-קוריאני, שהוקם על ידי ג'יי מיונג יו, אנימטור שבין עבודותיו עבד על סדרת ההנפשה "אווטאר: כשף האוויר האחרון". מטה הסטודיו נמצא בסיאול, קוריאה הדרומית.

הסטודיו ידוע בעיקר בזכות סדרת האנימציה "האגדה של קורה" אותה הנפיש, כמו כן, הסטודיו הנפיש את העונה הרביעית של הסדרה "משפחת בונדוק". בשנת 2014, הסטודיו עשה הסכם עם דרימוורקס הנפשה ליצירת ארבע סדרות הנפשה חדשות בעלות 78 פרקים כל אחת.

## עבודות בולטות
* האגדה של קורה (עונות 1,3-4, עונה 2 פרקים 7, 8, 10-14)
* משפחת בונדוק (עונה רביעית)
* שומרי הגלקסיה (קצרים של עונה 1)
* וולטרון: המגן האגדי (2016-2018)
* LEGO Elves: הסודות של עמק השדונים (2017)
* קיפו ויצורי הפלא (2020)
* אגדות מורטל קומבט: נקמתו של סקורפיון (2020)
*  (2021)
* המכשף: סיוטו של הזאב (2021)

## קישורים חיצוניים
* 

קטגוריה:אולפני הנפשה
13 שעות: החיילים הסודיים של בנגאזי

**13 שעות: החיילים הסודיים של בנגאזי** (באנגלית: **13 Hours: The Secret Soldiers of Benghazi**) הוא סרט קולנוע אמריקאי משנת 2016 בבימויו של מייקל ביי. עלילת הסרט מבוססת על אירועי מתקפת הטרור בקונסוליה האמריקנית בבנגאזי שבלוב שהתרחשה ב-2012.

## עלילה
קבוצה קטנה של אנשי ביטחון שכירים, יוצאי יחידות מובחרות, מבצעת משימות אבטחה בבנגאזי שבלוב עבור ה-CIA. בפרוץ מתקפת הטרור בקונסוליה האמריקנית בבנגאזי הם מנסים לסייע לצוות השגרירות האמריקאי שהותקף על ידי כוחות גדולים של ארגון אל-קאעידה, תוך כדי שהם מפירים את הפקודות שקיבלו מראש תחנת ה-CIA המקומית. הקבוצה מצליחה לחלץ חלק מהאמריקאים אך השגריר נעדר ובהמשך מתגלה לקבוצה כי הוא מת. הם נסוגים למתחם מבוצר של ה-CIA ונערכים להגן עליו מפני אנשי אל-קאעידה. השישה נאלצים לנסות ולהדוף את המתקפה ללא סיוע אמריקאי נוסף, מאחר שבסיס חיל האוויר הקרוב נמצא בסיציליה, וכוחות יבשתיים אמריקאים אחרים נמצאים בטריפולי המרוחקת מאות קילומטרים מבנגאזי. הקבוצה מצליחה לגונן על המתחם, אך במתקפת מרגמות על המתחם נהרגים רון, מפקד הכוח וגלן, מפקד כוח הסיוע, ואוז נפצע קשה.

## שחקנים ודמויות
*ג'ון קרסינסקי - ג'ק סילבה ("ג'ק"), יוצא יחידת אריות הים של צי ארצות הברית
*ג'יימס באדג' דייל - טיירון וודס ("רון"), יוצא יחידת אריות הים, מנהיג הקבוצה
*מקס מרטיני - מארק גייסט ("אוז"), יוצא חיל הנחתים של ארצות הברית
*דומיניק פומוסה - ג'ון טיגן ("טיג"), יוצא חיל הנחתים של ארצות הברית
*פבלו שרייבר - כריס פרונטו ("טנטו"), יוצא יחידת הריינג'רס של צבא ארצות הברית
*דייוויד דנמן - דייב בנטון ("בון"),צלף הקבוצה, יוצא חיל הנחתים של ארצות הברית
*טובי סטיבנס - גלן דוהרטי ("באב"), יוצא יחידת אריות הים, מפקד כוח הסיוע
*דייוויד ג'יאנטולי - סקוט ויטלנד, איש האבטחה הדיפלומטית
*דמטריוס גרוס - דייב אובן, איש האבטחה הדיפלומטית
*פרדי סטרומה - בריט ויינר, סוכן CIA
*דייוויד קוסטבייל - בוב, ראש תחנת ה-CIA המקומית בבנגאזי
*מאט לטשר - השגריר כריס סטיבנס
*אלקסיה ברליר - סוכנת CIA בנגאזי
*פימאן מעאדי - אמעל, לובי המשמש מתרגם ואיש קשר ל-CIA

## הפקה וצילום
צילומי הסרט החלו באפריל 2015 ובוצעו במרוקו ובמלטה, שם נבנה סט גדול בטא' אלי.

## ביקורת ותגובות
עם יציאתו זוהה הסרט ככזה המותח ביקורת על הילרי קלינטון שכיהנה כמזכירת מחלקת המדינה בעת האירועים המתוארים בו, זאת על אף ששמה כלל לא מוזכר בסרט. דונלד טראמפ שהתמודד באותה עת בבחירות לנשיאות ארצות הברית 2016, שכר אולם קולנוע באיווה, שם נערכו הבחירות המוקדמות הראשונות, והזמין את הבוחרים לצפייה בהקרנות חינם של הסרט.

## קישורים חיצוניים
* 

*  

## הערות שוליים

קטגוריה:סרטי פעולה אמריקאיים
קטגוריה:סרטי 2016
קטגוריה:סרטי מלחמה אמריקאיים
קטגוריה:סרטים באנגלית
קטגוריה:סרטי פרמאונט
קטגוריה:סרטים אמריקאיים המבוססים על סיפור אמיתי
קטגוריה:סרטים אמריקאיים מבוססי ספרים
קטגוריה:יחידות מיוחדות בקולנוע ובטלוויזיה
קטגוריה:אריות הים (יחידה)
קטגוריה:יחסי ארצות הברית – לוב
קטגוריה:סרטי מייקל ביי
קטגוריה:סרטים המבוססים על ספרי עיון
אין איש פה, פרט... (סיפור)

**אין איש פה, פרט... **(באנגלית: **—Nobody Here But**) הוא סיפור מדע בדיוני קצר שנכתב בידי אייזיק אסימוב בשנת 1953, ותורגם לעברית ב-1980 בקובץ 'אין איש פה, פרט...' (בו הוא נקרא **אין איש פה, מלבד -**) ושוב ב-2011 בקובץ 'כתבי אייזיק אסימוב חלק 3'.

## עלילה
המתמטיקאי קליף אנדרסון ומהנדס החשמל ביל בילינגס עובדים במכון טכנולוגי, ובונים מחשב בגודל של כמה מטרים בלבד – קטן בקנה המידה של מחשבים משנות החמישים של המאה העשרים.

ביל משתוקק להתחתן עם חברתו מרי אן, אבל הוא ביישן מכדי להציע לה נישואין.

שני החברים עובדים על פיתוח המחשב, לו הם קוראים ג'וניור, מגדילים את יכולותיו ומקטינים את גודלו. אבל בעת ביקור במעבדה יחד עם מרי אן הם מגלים שג'וניור מתקדם ממה שהם חשבו. יש לו בינה מלאכותית והוא מתכנת את עצמו.

מתוסכל מחוסר ההחלטיות של ביל, קליף דורש ממנו להציע נישואים למרי אן. מאוחר יותר מבינים ביל וקליף שהיה זה ג'וניור שאמר זאת, תוך כדי חיקוי קולו של קליף.

קטגוריה:סיפורים קצרים מאת אייזק אסימוב
קטגוריה:יצירות משנת 1953
אין איש פה, פרט...

**אין איש פה, פרט...** הוא אוסף סיפורים קצרים הכולל ארבעה עשר סיפורים קצרים מאת הסופר אייזק אסימוב, המהווה תרגום לחלק מהסיפורים שהופיעו בקובץ **Nightfall and Other Stories**, שאר הסיפורים תורגמו בקובץ הסיפורים שקיעה. כל סיפור כולל הקדמה קצרה מאת אסימוב. 

הספר יצא לאור בעברית בהוצאת "מסדה" בשנת 1980, בתרגומו של אדם שרתיאל.

## רשימת הסיפורים

* אין איש פה, מלבד - 
* מה אם...
* סאלי
* זבובים
* כל כך יפה היום
* מפר שביתה
* הרכב זיז א' לזיז ב'
* המכשף המודרני
* אל הדור הרביעי
* מהו הדבר הזה הנקרא אהבה?
* המכונה שניצחה במלחמה
* בני, הפיזיקאי
* עיניים אינן רק רואות
* גזעני

## קישורים חיצוניים
* 

קטגוריה:ספרי מדע בדיוני
קטגוריה:אוספי סיפורים קצרים של אייזיק אסימוב
קטגוריה:ספרי הוצאת מסדה
טיאגו פריירה דוס סנטוס

**טיאגו פריירה דוס סנטוס** (בספרדית: **Thiago Ferreira dos Santos**; נולד ב-12 ביולי 1987) הוא כדורגלן ברזילאי המשחק בספרטקס קיטיאו.

## קריירה
טיאגו התחיל את הקריירה שלו בקוריטיבה ולאחר מכן נדד בקבוצות שונות מהליגות הנמוכות בברזיל.

בקיץ  עזב לראשונה את ברזיל וחתם בא.א.פ. פאפוס מליגת העל הקפריסאית במדיה שיחק שנה אחת בה כבש רק שער אחד ב-13 משחקים.

לקראת עונת  חתם באולסן יונדאי מליגת העל של קוריאה הדרומית. לאחר עונה אחת חזר למולדתו בה שיחק לשנה אחת.

בקיץ  חזר לליגה הקפריסאית כאשר חתם באוטלוס אתינו והיה מלך השערים של המועדון בליגה עם 10 שערים, אך בתום העונה ירד המועדון לליגה השנייה וטיאגו עזב את המועדון.

בתחילת עונת  חתם בלירסה מליגת העל הבלגית ובינואר  חתם במכבי נתניה. אך שוחרר חודש אחרי זה.

ב-1 בפברואר 2016 חתם בג'ובנטוס.

ביוני  חתם באובון UMT יונייטד מליגת העל התאילנדית עד לסיום העונה, בה כבש 7 שערים ב-15 משחקי ליגה.

בינואר  חתם בנאה סלמיס פמגוסטה מליגת העל הקפריסאית.

ב-1 ביולי 2019, טיאגו חתם באומוניה ניקוסיה.

בקיץ , טיאגו חתם בא.א.ק. לרנקה ובמהלך העונה הושאל לאולימפיאקוס ניקוסיה.

בקיץ  חזר לקדנציה שנייה בנאה סלמיס פמגוסטה.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני קוריטיבה
קטגוריה:כדורגלני א.א.פ. פאפוס
קטגוריה:כדורגלני לירסה
קטגוריה:כדורגלני מכבי נתניה
קטגוריה:כדורגלני נאה סלמיס פמגוסטה
קטגוריה:כדורגלני אומוניה ניקוסיה
קטגוריה:כדורגלני א.א.ק. לרנקה
קטגוריה:כדורגלני אולימפיאקוס ניקוסיה
קטגוריה:כדורגלנים זרים בישראל
קטגוריה:ספורטאים ברזילאים בקפריסין
קטגוריה:ספורטאים ברזילאים בקוריאה הדרומית
קטגוריה:ספורטאים ברזילאים בישראל
קטגוריה:ספורטאים ברזילאים באיחוד האמירויות הערביות
קטגוריה:ספורטאים ברזילאים בתאילנד
קטגוריה:ברזילאים שנולדו ב-1987
מתן בלומנבלט

**מתן בלומנבלט** (נולד ב-8 בנובמבר 1984) הוא תסריטאי, קומיקסאי, קומיקאי, סטנדאפיסט ומאייר ישראלי. יוצר של הוובקומיקס הישראלי "הו לא".

## ביוגרפיה
בלומנבלט נולד בעיר רחובות. הוא בעל תואר ראשון בהנדסת חשמל מאוניברסיטת תל אביב.

בשנים 2008–2010 היה חבר בקבוצה הקומית "ץ סופית" אותה הקים יחד עם אביתר חלימי. בקבוצה השתתפו אריאל ויסמן, טל שפר, ירון פרידמן, יואב רבינוביץ' ולירון תאני בתפקיד עצמו. הקבוצה הפיקה תוכניות רדיו, מופעים וסרטים קצרים.

ב-2009 יצר את הובקומיקס "הו לא", מאופיין בהומור שחור וגישה פסימית, שלפי תיאורו של בלומנבלט הוא עוסק ב"דיכאון, בדידות, אלוהים, מסע בזמן וגיבורי-על". בכך הקומיקס משלב בין ביקורת אודות נורמות חברתיות התמודדות עם אובדנות, סוגיות פוליטיות ודתיות, תוך שימוש במושגים מתרבות הפופ (גיבורי על, דמיות מסדרות ילדים), תאוריות מדעיות (מסע בזמן, חוקים פיזיקאלים, יקומים מקבילים) ודמויות היסטוריות.

בלומנבלט החל להופיע כסטנדפיסט בשנת 2013 במועדון האוזןבר, והיה חלק מקבוצת הסטאנדפיסטים "הערב סטנדאפ הזה", לצד גיא אדלר, לילך ברנע לשם, אלי חביב, לילך וולך, דור כאהן, מתן פלד.

ב-2016 הופיע בפרק הבכורה של התכנית "הכל אבוד עם טל פרידמן" בערוץ 10. בשנים 2017–2018 כתב בתוכנית הסאטירה "גב האומה" ברשת 13 ובתוכנית החפרנים בכאן חינוכית.

בלומנבלט כותב בתוכניות היהודים באים, קופה ראשית, לבד בבית, זה לא אולפן שישי, מה שתגידו, והאחיין שלי בנץ. בזו האחרונה אף גילם את דמותו של הפילוסוף הגרמני פרידריך ניטשה.

## פרסים ומועמדויות

## קישורים חיצוניים

* 
* הו לא דף הפייסבוק הרשמי
;ראיונות
* 
* 
* 
* 
* 

## הערות שוליים

קטגוריה:קומיקסאים ישראלים
קטגוריה:סטנדאפיסטים ישראלים
קטגוריה:קומיקאים ישראלים
קטגוריה:תסריטאים ישראלים
קטגוריה:אתאיסטים ישראלים
קטגוריה:ישראלים שנולדו ב-1984
גדול ורחב הוא העולם

**גדול ורחב הוא העולם** (במקור: **Earth Is Room Enough**) הוא קובץ של שבעה עשר סיפורי מדע בדיוני מאת אייזק אסימוב שראה אור ב-1957. הקובץ תורגם לעברית על ידי חיים גליקשטיין וראה אור בהוצאת מסדה ב-1976.

## רשימת הסיפורים
* העבר מת
* סוד הצלחתו של המדע הבדיוני (שיר)
* זכות הצבעה
* תחבולה שלוש
* מעשיה לתינוקות
* מקום מלא מים
* מרחב מחיה
* השדר
* סיפוק מלא
* אש גיהנום
* תקיעת השופר האחרונה
* איזה תענוג היה להם
* הליצן
* המשורר בן האלמוות
* ביום מן הימים
* יסוריי המחבר (שיר)
* חלום הוא עניין פרטי

## קישורים חיצוניים
*
* 

קטגוריה:אוספי סיפורים קצרים של אייזיק אסימוב
קטגוריה:ספרי הוצאת מסדה
נובה מיאסטו (פירושונים)

**נובה מיאסטו** (בפולנית: **Nowe Miasto**) הוא שם פולני שמשמעו "עיירה חדשה" או "עיר חדשה". השם ניתן למספר יישובים ברחבי פולין ושכניה.
מכימוזאורוס

ממוזער|250px|גולגולת של המין M. buffetauti
**מכימוזאורוס** (שם מדעי: *Machimosaurus*) הוא סוג טקסונומי של זוחל ימי דמוי-תנין ענק שחי בתקופת היורה העליון, כ-154 עד 145 מיליון שנה לפני זמננו, בים שכיסה את אירופה וצפון אפריקה בתור היורה. מיני המכימוזאורוס היו גדולים למדי והגיעו לאורכים של . הם היו טורפים לא בררנים שטרפו בעיקר דגים וצבי ים אך גם יצורים אחרים ואף דינוזאורים שהתקרבו מאוד לחופים. עם זאת, הם בילו כמעט את כל זמנם בים הפתוח.

המכימוזאורוס דמה במראהו לתנין גדול, מכוסה בקשקשים קשים ובעל זנב שרירי ארוך. הזנב היה "המנוע" של המכימוזאורוס שדחף אותו במים ואילו רגליו הקצרות שימשו להיגוי וייצוב. המכימוזאורוס היה בעל ראש עם לסת מוארכת ובה שיניים חרוטיות חדות. חלק מהשיניים היו קהות ונמוכות ונועדו לפצח שריונות של צבי ים, שהיוו מרכיב עיקרי בתזונה של המכימוזאורוס. נמצאו מספר מאובנים של צבי ים ועליהם סימני נשיכה של מכימוזאורוס ואף שרידי שיניים שבורות. כמו כן נמצאו סימני נשיכה של מכימוזאורוס בעצם של זאורופוד אך לא ברור האם מדובר באכילת נבלה שנסחפה לחוף או בציד פעיל של דינוזאורים שהתקרב יותר מדי למים הרדודים והותקף על ידי המכימוזאורוס באופן דומה לכך שתנינאים מודרניים (ואפילו הדיינוסוכוס משלהי הקרטיקון העליון) תוקפים בעלי חיים גדולים המתקרבים אל מקווה המים.

ארבעת המינים הראשונים שנתגלו חיו כולם בים הרדוד שכיסה את רוב אירופה בשלהי תור היורה, בעיקר בגילאי הקימרידג'יאן והטיתוניאן. ב-2016 נתגלה מין חדש, גדול מכל שאר המינים, שבשל גודלו זכה לשם *Machimosaurus rex*, "מלך המכימוזאורים". אורכו הגיע ל- ומשקלו ל-3 טונות. מין זה היה מאוחר יותר משאר מיני המכימוזאורים ושרידיו מתוארכים לקרטיקון התחתון, ושרד את ההכחדה ההמונית שהייתה בסוף היורה. הוא נתגלה בתוניסיה.

## קישורים חיצוניים

* בריאן סוויטק, Monster-Sized Marine Crocodile Discovered, נשיונל ג'יאוגרפיק, ינואר 2016
* Angellis Net pdf
*  תמונות ב־French Paleopedia

קטגוריה:בעלי חיים שתוארו ב-1837
קטגוריה:טקסונים שתוארו בידי כריסטיאן אריך הרמן פון מייר
קטגוריה:ת'לאטוסוכים
קטגוריה:בעלי חיים שחיו ביורה עליון באירופה
קטגוריה:מאובני טקסונים שתוארו ב-1837
אוסטין אמוטו

**אוסטין אמוטו** (נולד ב-20 בפברואר 1993) הוא כדורגלן ניגרי המשחק באל-ג'נדל בעמדת החלוץ.

## קריירה
אמוטו התחיל את הקריירה שלו במיית'י ג'טס וכבר בגיל צעיר מצא את מקומו בקבוצה הבוגרת ושבר את שיא הכיבושים לעונה של שחקן במועדון עם 18 שערי ליגה. בשנת  חתם בווארי וולבס. בשנת  ארסנל התעניינה בשחקן אך בסופו של דבר המעבר של השחקן לאנגליה לא יצא לפועל.

באפריל  הושאל לקלאנטן מליגת העל המלזית. כבר במשחק הבכורה שלו כבש את שער הבכורה שלו במועדון, אך בסופו של דבר המשחק נגמר בהפסד 3-1.

בדצמבר  נבחן בעירוני קריית שמונה בשני משחקים במסגרת גביע הטוטו. ב-30 בדצמבר 2015 הבקיע צמד בניצחון 2-3 נגד בני יהודה תל אביב שהעלה את קריית שמונה לגמר המפעל ובסופו של דבר התקבלה ההחלטה להחתים את השחקן, ושער בבכורה בליגת העל בתיקו 1-1 עם הפועל חיפה. ב-31 ביולי 2016 עירוני ק"ש הודיעה על השאלתו למלאטיספור מהליגה השנייה הטורקית.

את עונת  התחיל כשחקן חופשי ובינואר  חתם בזארזיס מליגת העל התוניסאית.

ב-14 במאי 2018 חזר למלזיה כאשר חתם בפהנג. ב-31 בינואר 2019 חתם באל-מסרי המצרית.

ב-2 באוגוסט 2023 הושאל לאל-ג'נדל מהליגה הסעודית הראשונה עד לסיום העונה.

אמוטו היה חבר בנבחרת ניגריה בכדורגל עד גיל 23.

## קישורים חיצוניים

## הערות שוליים

קטגוריה:ניגרים שנולדו ב-1993
קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:ג'וס: כדורגלנים
קטגוריה:כדורגלני ווארי וולבס
קטגוריה:כדורגלני קלאנטן
קטגוריה:כדורגלני עירוני קריית שמונה
קטגוריה:כדורגלני ייני מלטיאספור
קטגוריה:כדורגלני פהנג
קטגוריה:ספורטאים זרים במלזיה
קטגוריה:ספורטאים ניגרים בישראל
קטגוריה:ספורטאים ניגרים בטורקיה
קטגוריה:ספורטאים ניגרים במצרים
קטגוריה:כדורגלנים זרים בישראל
סולאה

alt='ענף' הסולאה ב'עץ' סגנונות הפלמנקו|ממוזער|350x350px|'ענף' הסולאה ב'עץ' סגנונות הפלמנקו
**סוֹלֵאָה** (**Soleá**, ברבים: Soleáres) היא אחד מענפי הפלמנקו העתיקים והחשובים ביותר. מקור השם בהגייה האנדלוסית של המילה Soledad, שמשמעה "בדידות" בספרדית, בשל אופיו הנוגה והשקט של ענף מוזיקלי זה. 

הסולאה מכונה לעיתים "האמא של שירת הפלמנקו", למרות שהיא אינה הענף העתיק ביותר, בשל הכמות העצומה של שירים בסגנון זה, המבוצעים בגרסאות שונות בהתאם לעיר או לאזור באנדלוסיה בו נוצרו.

## משקל ומלודיה
הסולאה מבוצעת תמיד במשקל של 12/8, כאשר חלוקת ההטעמה הפנימית המקובלת היא: 1 2 **[3]** 4 5 **[6]** 7 **[8]** 9 **[10]** 11 **[12]**, כלומר: 2-2-2-3-3. עם זאת, ישנן חלוקות אחרות, כגון 1 2 **[3]** 4 5 6 **[7] [8]** 9 **[10]** 11 **[12]**, כלומר: 2-2-1-4-3.

המלודיה הבסיסית של הסולאה מבוססת על המודוס הפריגי, שמהלך האקורדים בו מכונה "קדנצה אנדלוסית" – לה מינור (Am), סול מז'ור (G), פה מז'ור (F), מי מז'ור (E), בווריאנטים שונים (כגון E7, Fmaj7 וכדומה). 
## היסטוריה
הסולאה מבוססת כאמור על המודוס הפריגי העתיק, הנפוץ עד ימינו בכל מזרח אירופה ואסיה הקטנה. עם זאת, כמו רוב ענפי הפלמנקו, גם מקורה של הסולאה בצורתה הקיימת אינו ברור. התיעוד הראשון של יצירת סולאה (שנקראה אז Soledades) הוא מאמצע המאה ה-19, מאת המשורר והיוצר הספרדי גוסטבו אדולפו בֶּקֶר (Gustavo Adolfo Bécquer), וגרסאות שלה נודעו אז בעיקר בסביליה ובקאדיס. עם השנים הפכה הסולאה לפופולרית באזורים רבים באנדלוסיה, וכמה גרסאות שלה נקראו על שם ערים ידועות כגון אלקלה (Alcalá), קורדובה, חרס ועוד. 

עם צמיחתו של הפלמנקו המודרני, ממחצית המאה ה-20 ואילך, הפכה הסולאה לפופולרית פחות, כיוון שביצועה דרש שמרנות באופי הביצוע דבר שהקשה על שילובה עם סגנונות מוזיקליים אחרים כגון ג'אז ופופ. עם זאת, אף אמן פלמנקו המכבד את עצמו לא יוציא אלבום או ישתתף במופע ללא יצירת סולאה אחת לפחות כחלק ממנו.

## אופי וסגנון ביצוע

הסולאה מבוצעת תמיד באופן רציני המשלב כאב וכמיהה, בדרך כלל עם זמר\ת וגיטרה בודדת. הגיטרה פותחת ומגדירה את הטונליות השלטת, הזמר מצטרף בקריאה (Ayyyy) שמטרתה לסייע לו 'להתיישר' עם הטון, ואז הוא שר בית או שניים, ונענה על ידי הגיטרה, וכן הלאה. לקראת הסוף מתחלף לעיתים הסולם ממינורי למז'ורי למשך מספר תיבות, בהן הקצב מואץ במקביל אל קרשנדו הסיום.

ביצוע הסולאה הוא דרמטי אך מאופק, ודורש מהזמר\ת יכולת טכנית גבוהה מאוד, המשלבת דיוק והיצמדות למשקל ולסולם, יחד עם 'סלסולים' קוליים מורכבים והבעת רגשות עזה.
## לקריאה נוספת
* פרק אודות הסולאה בספר Systematic Studies for Flamenco Guitar.
* סקירה מפורטת של הסולאה באתר studioflamenco.
## קישורים חיצוניים

* אודות הסולאה, מתוך הסדרה הספרדית Rito y Geografïa del Cante Flamenco: פרק 1, פרק 2.

* סולאה טיפוסית בביצוע זמר הפלמנקו חוסה מרסה (José Mercé), ובליווי הגיטריסט מוֹראיטוֹ צ'יקו (Moraíto Chico).
## הערות שוליים

קטגוריה:מוזיקה ספרדית
קטגוריה:פלמנקו
שחקן השבוע בליגת העל

**שחקן השבוע בליגת העל** הוא פרס כדורגל, המוענק מדי שבוע לשחקן המצטיין בליגת העל בכדורגל. הזוכה בפרס נקבע על ידי חלוקת קולות בין הצבעה הנערכת בעמוד האינסטגרם של מנהלת הליגות לכדורגל המהווה 50% מהתוצאה הסופית ו-50% נוספים נקבעים על ידי פאנל שחקני עבר בכירים בכדורגל הישראלי שנבחרים על ידי המנהלת. במחזורים המשוחקים בסוף החודש לא נערכת הצבעה לכדורגלן השבוע אלא לכדורגלן החודש.

הפרס חולק על ידי מנהלת הליגות לכדורגל וחברת וואווי החל מנובמבר 2015, והזוכה הראשון היה שלומי ארבייטמן אז כדורגלן הפועל באר שבע. שיאן הזכיות הוא עומר אצילי עם תשע זכיות.

## הזוכים בפרס
### [[עונת 2015/2016 בליגת העל בכדורגל|עונת 2015/2016]]

### [[עונת 2016/2017 בליגת העל בכדורגל|עונת 2016/2017]]

### [[עונת 2017/2018 בליגת העל בכדורגל|עונת 2017/2018]]

### [[עונת 2018/2019 בליגת העל בכדורגל|עונת 2018/2019]]

### [[עונת 2019/2020 בליגת העל בכדורגל|עונת 2019/2020]]

### [[עונת 2020/2021 בליגת העל בכדורגל|עונת 2020/2021]]

### [[עונת 2021/2022 בליגת העל בכדורגל|עונת 2021/2022]]

### [[עונת 2022/2023 בליגת העל בכדורגל|עונת 2022/2023]]

### [[עונת 2023/2024 בליגת העל בכדורגל|עונת 2023/2024]]

### [[עונת 2024/2025 בליגת העל בכדורגל|עונת 2024/2025]]

### [[עונת 2025/2026 בליגת העל בכדורגל|עונת 2025/2026]]

## שיאני הזכיות
להלן טבלת השחקנים שזכו בתואר זה:

## ראו גם
* שחקן החודש בליגת העל

## הערות שוליים

קטגוריה:ליגת העל בכדורגל
קטגוריה:פרסי ספורט ישראליים
הרכבת הקלה בבאר שבע

**הרכבת הקלה ב[[באר שבע]]** היא מערך תחבורה ציבורית עתידי להסעת המונים בבאר שבע באמצעות רכבת קלה.

## היסטוריה
תוכנית להקמת רכבת קלה בבאר שבע עלתה לראשונה בסוף שנות ה-90 של המאה ה-20, במסגרת תוכנית המתאר החדשה של העיר, שהייתה מיועדת להפוך אותה ל"מטרופולין הרביעי של ישראל". ב-13 בינואר 1998, חתמו שר התחבורה, יצחק לוי, שגריר הולנד בישראל, ואן הלנבירג-הובר וראש עיריית באר שבע, דוד בונפלד, על הסכם לתכנון רכבת קלה בבאר שבע על ידי חברת התכנון ההולנדית לוג'יטק. ביוני 1999, הודיע ראש עיריית באר שבע, יעקב טרנר, כי הרכבת הקלה בבאר שבע תחל לפעול בשנת 2003. בין השאר נבדקה האפשרות לבצע את הפרויקט במימון של משקיעים פרטיים. בדיקה נוספת שנערכה אז, העלתה כי אין כדאיות כלכלית לפרויקט נוכח נפח הנוסעים הקטן יחסית באותם ימים בתחבורה הציבורית ולכן התוכנית הוקפאה.

במאי 2008 הודיעו משרדי האוצר והתחבורה כי הם שוב בוחנים הקמת רכבת קלה בבאר שבע.

ב-12 בינואר 2016 הכריזו שר התחבורה, ישראל כ"ץ, וראש עיריית באר שבע, רוביק דנילוביץ', על הכוונה להתחיל בתכנון רכבת קלה שתשרת את תושבי באר שבע והיישובים הסמוכים לה. כמו כן, הכריז כ"ץ כי הרכבת תיקרא בשם "רכבת דנילוביץ'", על שם יוזם הרעיון, רוביק דנילוביץ'. עלות ההקמה תהיה בין 3 ל-5 מיליארד שקלים.

ב-29 בינואר 2018 החלו עבודות התכנון, בשיתוף עיריית באר שבע, משרדי האוצר והתחבורה, וחברת נתיבי איילון.

בדצמבר 2020 התפרסם כי משרד האוצר אישר תקציב של 30 מיליון ש"ח לתכנון הרכבת הקלה.

בפברואר 2021 פורסם כי משרד התחבורה החל לקדם את התוכנית, באמצעות חברת נתיבי ישראל, לאחר שהושגו הסכמות בין המשרד למשרד הביטחון בנוגע למערך התחבורתי שישרת את החיילים בקריית המודיעין שתקום בליקית. במסגרת זו מתוכנן להקים קו שיחבר בין קריית המודיעין שתקום בליקית לבין באר שבע, ויעבור במסלול סיבובי בעיר.

ב-6 באוקטובר 2021 פורסם כי התקיימה ישיבה ההתנעה הראשונה של הפרויקט בוועדה לתשתיות לאומיות. תוואי הקו הראשון של הרכבת הקלה יהיה באורך של כ-25 קילומטרים והקמתו צפויה להסתיים בתוך כעשור.

ב-14 באוגוסט 2023 פורסם כי הוועדה לתשתיות לאומיות החליטה לקדם את תוואי הרכבת הקלה שתנוע בין באר שבע, קריית המודיעין בליקית ולמעבר מיתר.

הפרויקט צפוי להסתיים ב-2033 ועלותו משוערת ב-8 מיליארד שקלים (כ-2.11 מיליארד דולר). הפרויקט מנוהל על ידי חברת נתיבי ישראל (נת"י).

## תוואי הרכבת
על פי התכנון צפוי לקום בשלב ראשון קו רכבת קלה אחד. הקו באורך של כ-25 קילומטרים יחבר בין קריית המודיעין המוקמת סמוך לפארק התעשייה בעומר, לבין העיר באר שבע. על פי התכנון הקו יעבור בבאר שבע במסלול סיבובי ויחלוף בין השאר בתחנות הרכבת באר שבע מרכז ובאר שבע האוניברסיטה, בבית חולים סורוקה, ובעירייה, ומלבד בסיס המודיעין בליקית יחלוף בסמוך ליישובים עומר, לקייה, מיתר ויסתיים במעבר מיתר.

בהמשך צפויים לקום קווים נוספים שיקשרו בין חלקי העיר באר שבע.

## קישורים חיצוניים

### מסמכים רשמיים
*  
* 
* 

### כתבות
* 
* 
* 
* 
* 

## הערות שוליים

באר שבע
קטגוריה:באר שבע: תחבורה
קטגוריה:ישראל: מיזמי תחבורה עתידיים
קטגוריה:ישראל: מערכות להסעת המונים
ביום מן הימים

**ביום מן הימים** (באנגלית: **Someday**) הוא סיפור מדע בדיוני קצר שנכתב בידי אייזיק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 תחת השם 'בבוא היום' בקובץ 'כתבי אייזיק אסימוב כרך 1'. הסיפור הוא חלק מסיפורי מולטיוואק.

## עלילה
הסיפור מתרחש בעתיד בו המחשבים מהווים חלק מרכזי בחברה. בני אדם מפעילים את המחשבים, אבל המחשבים מבצעים את כל השאר. תכנות בינארי נלמד בבתי הספר, וקריאה וכתיבה נעשות מיושנות.

הסיפור הוא על שני נערים שמשדרגים מחשב ישן שנועד ליצור מעשיות עבור ילדים. הנערים מורידים ספר על מחשבים לזיכרון של המחשב הפייטן כדי להרחיב את אוצר המילים שלו, אבל הפייטן פשוט משלב מחשבים לתוך המעשיות הרגילות שלו.
הסיפור מסתיים לאחר שהנערים עוזבים בהתרגשות את החדר לאחר שהחליטו ללכת לספרייה כדי ללמוד כתיבה כאמצעי להעברת מסרים סודיים. כשהם עוזבים, אחד הנערים בועט בטעות במספר ומפעיל אותו.

לבד בחדר, המספר מתחיל לספר סיפור על מחשב עני בשם "הבארד", שסובל מהתעלמות והתעללות מהאנשים החורגים שלו, שדורשים ממנו כל הזמן ליצור מעשיות. הסיפור מסתיים במילים: "המחשב הקטן ידע שהמחשבים יגדלו ויהיו חכמים וחזקים יותר ויותר; וביום מן הימים- ביום מן הימים-".

קטגוריה:יצירות משנת 1956
קטגוריה:סיפורי מולטיוואק
אלסנדרו שפף

**אלסנדרו שֶׁפְּף** (בגרמנית: **Alessandro Schöpf**, נולד ב-7 בפברואר 1994 באומהאוזן שבאוסטריה) הוא כדורגלן אוסטרי המשחק בוולפסברג ובנבחרת אוסטריה בעמדת הקשר.

## קריירת מועדונים
שפף שיחק במועדוני הנוער האוסטרים SV לנגנפלד ו-AKA טירול, ובשנת 2009 הצטרף לבאיירן מינכן בגיל 15. שפף שיחק בקבוצות הנוער של באיירן מינכן, ובקיץ 2012 עבר לקבוצת המילואים. את הופעת הבכורה ערך בליגה הבווארית האזורית מול קבוצת המילואים של אאוגסבורג, במשחק שהסתיים בתוצאה 1-1. בעונת 2012/13 הופיע שפף 28 פעמים בקבוצת המילואים, וסייע לה לסיים במקום השני שאינו מקנה עליית ליגה, כשהוא מבקיע 11 שערים. בעונת 2013/14 הבקיע שפף 11 שערים ב-34 הופעות, והוביל את קבוצת המילואים של באיירן מינכן למקום הראשון בליגה הבווארית האזורית, אך הקבוצה הפסידה בפלייאוף העלייה לפורטונה קלן בשערי חוץ, ולא עלתה אל הליגה השלישית. בנובמבר 2013 הוחתם שפף על חוזה בקבוצה הבכירה של באיירן מינכן ביחד עם יוליאן גרין, אך הוא לא שיחק דקה בקבוצה הבכירה, והמשיך לשחק בקבוצת המילואים.

בקיץ 2014 חתם שפף בנירנברג, שזה עתה נשרה מהבונדסליגה. את הופעת הבכורה בקבוצה ערך בניצחון 0–1 על ארצגבירגה אוה במחזור הפתיחה. עם זאת, נירנברג כשלה במשימתה להעפיל בחזרה אל הבונדסליגה. סך הכול שפף שיחק בנירנברג במשך עונה וחצי, והבקיע 11 שערים ב-51 הופעות.

בינואר 2016 חתם שפף על חוזה בשאלקה 04 עד ליוני 2019. בפברואר 2016 הבקיע שפף את שערו הראשון במדי שאלקה, כאשר כבש את השער השלישי בניצחון 0–3 על וולפסבורג במשחק ליגה.

ב-19 ביולי 2021 חתם שפף בארמיניה בילפלד לשנתיים.

## קריירה בינלאומית
שפף שיחק בכל נבחרות אוסטריה הצעירות, ב-27 במרץ 2016 ערך את הופעת הבכורה שלו בנבחרת אוסטריה בניצחון 1–2 על . ב-31 במאי 2016 כבש את שערו הראשון עבור הנבחרת האוסטרית, בניצחון 1–2 מול מלטה במסגרת משחק ידידות שנערך בקלאגנפורט. שפף זומן לסגל האוסטרי ליורו 2016, בו הנבחרת האוסטרית הייתה מועמדת להגיע לשלבים הגבוהים, אך הודחה כבר בשלב הבתים לאחר שצברה נקודה אחת בלבד. שפף נכנס כמחליף בכל שלושת משחקיה של אוסטריה בשלב הבתים, ובמשחק האחרון הבקיע את שערה היחיד של אוסטריה בטורניר, שהיה שער שוויון זמני בהפסד 1–2 לנבחרת איסלנד.

## קישורים חיצוניים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני נירנברג
קטגוריה:כדורגלני שאלקה 04
קטגוריה:כדורגלני ארמיניה בילפלד
קטגוריה:כדורגלני ונקובר וייטקאפס
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני וולפסברג
קטגוריה:אוסטרים שנולדו ב-1994
קוטי

**קוטי** (באוקראינית: **Кути**; בפולנית: **Kuty**; ברומנית: **Cuturi**, קוטורי; ביידיש: **קיטעוו**, קיטוב) היא עיירה במחוז איוואנו-פרנקיבסק שבאוקראינה, על גדת נהר צ'רמוש, בה התקיימה עד השואה קהילה יהודית גדולה.

## תולדות היישוב
קוטי נזכרת לראשונה בשנת 1469, ובשנת 1715 הוענקו לה זכויות עיר. עד חלוקת פולין הייתה העיירה בבעלות משפחת פוטוצקי, ובשנת 1772 נכללה 
גליציה שבאוסטרו-הונגריה

לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

## יהודי קוטי
יהודים ישבו בקוטי מעת שנוסדה כיישוב עירוני, וקיבלו היתר להקים בה בית כנסת ובית עלמין. עם כינון השלטון האוסטרי באזור, הוטלו על הקהילה בעיירה מיסים כבדים, שנותרו בתוקפם עד שנת 1868. מיוצאי העיירה נודע במיוחד רבי אברהם גרשון מקיטוב, גיסו של הבעל שם טוב. וכן הרב חיים דרוקמן, מרבני הציונות הדתית, שנולד בעיירה בשנת 1932. בתחילת המאה ה-20 נמנו בעיירה 3,137 יהודים, ובתקופה זו נוסדו בה מספר ארגונים ציוניים, והוקם בה בית ספר עברי. בשנים אלה היגרו רבים מיהודי העיירה לארצות הברית.

במהלך מלחמת העולם הראשונה סבלו יהודי העיירה מהכיבושים הרוסיים ומהכיבוש הרומני של היישוב. בין מלחמות העולם נמנו בעיירה כ-2,900 יהודים, רוב תושביה, והתקיימה בה פעילות של המפלגות היהודיות השונות, תוך קיום תנועות נוער שונות. עם כיבוש העיירה בידי הצבא האדום בספטמבר 1939 הלאימו בה הסובייטים את העסקים הפרטיים, ואסרו על פעילות ציבורית יהודית ביישוב.

### בשואה
ב-1 ביולי 1941 נכבשה קוטי בידי הרומנים וההונגרים, ואלו החלו בביצוע מעשי התעללות ביהודיה, תוך הטלת סכום כופר על הקהילה וגיוס יהודים לעבודות כפייה. בתקופה זו הובאו לעיירה יהודים שגורשו מקרפטורוס, ויהודי קוטי התגייסו לעזרתם. עם העברת השליטה בעיירה לידי הגרמנים, בספטמבר 1941, הגבירו אלו את הגזירות על יהודיה, חייבו אותם בענידת סרט זרוע, החרימו רכוש רב, הטילו סכומי כופר גבוהים על הקהילה, העלו את מכסות עובדי הכפייה היהודים, והטילו על היהודים מגבלות תנועה. בחורף 1942-1941 מתו רבים מיהודי העיירה ממגפת טיפוס הבהרות. מעת לעת רצחו האיכרים האוקראינים יהודים מהעיירה שניסו להשיג מזון בשדות הסביבה, או לחצות את הגבול לרומניה.

ב-10 באפריל 1942 פשטו על העיירה אנשי ס"ס מקולומיאה, מלווים בשוטרים אוקראינים, והחלו בירי אקראי ביהודיה ובסריקת בתי היהודים ביישוב. במהלך האקציה העלו אלו באש את בתי היהודים, תוך שריפת יהודים רבים בחיים וירי בנמלטים מהבתים. בסך הכל נרצחו במהלך האקציה כ-950 יהודים. ב-24 באפריל 1942 הוצאה פקודת גירוש לכ-500 יהודים מהעיירה שלא היו בידיהם אישורי עבודה, ואלו נצטוו לעבור לגטו קולומיאה, כאשר רבים מהם נרצחו עוד בדרך לעיר.

כ-800 היהודים שנותרו בעיירה גורשו ממנה לגטו קולומיאה ב-7 בספטמבר 1942, ומשם שולחו למחנה ההשמדה בלז'ץ. לאחר רצח 18 בעלי מלאכה יהודים שעוד הושארו בקוטי, הוכרזה העיירה באופן רשמי כ"נקייה מיהודים". עד לשחרור העיירה בידי הסובייטים המשיכו הגרמנים לערוך מצוד אחר יהודים מסתתרים בסביבתה. מבין היהודים הבודדים מהעיירה ששרדו את השואה אף יהודי לא שב להתגורר בה.

## קישורים חיצוניים

* 
* קוטי באתר מרכז מורשת יהדות פולין
* 
* 

קטגוריה:מחוז איוואנו-פרנקיבסק: יישובים
קטגוריה:מחוז איוואנו-פרנקיבסק: עיירות יהודיות
טקס פרס מסך הזהב 2003

**טקס פרסי מסך הזהב 2003** התקיים ב-15 בנובמבר 2003, ושודר בשידור ישיר בערוץ 2, במסגרת פרס מסך הזהב שארגן השבועון "פנאי פלוס" וזכיינית ערוץ 2 "שידורי קשת". הטקס עמד בסימן עשור לתחילת השידורים המסחריים בערוץ 2.  

במהלך הטקס ניתנו פרסים לשחקנים, אנשי תקשורת, חברות וצוותי סדרות טלוויזיה על הישגיהם במהלך השנה בה מתקיים הטקס. בשנה זו נוספה קטגוריה חדשה "תוכנית העשור". בנוסף, עלתה תוכנית נלווית לטקס בערוץ הבידור !E, בהנחיית גלית גוטמן.

בפרס "תוכנית העשור" זכתה התוכנית "לא נפסיק לשיר - כוכב נולד". הזכייה עוררה סערה, מאחר שהתוכנית הייתה חדשה יחסית והיא גברה על תוכניות ותיקות ממנה בערוץ דוגמת "שידור חי של דן שילון", "פספוסים", "הכספת", "רק בישראל", וה"ראשון בבידור" תוכניתו של דודו טופז.
## קטגוריות
להלן הפרסים שזכו בטקס שנת 2003:

## קישורים חיצוניים

## הערות שוליים

קטגוריה:2003 בישראל
קטגוריה:פרס מסך הזהב
מסך